คลังแจงไม่มีมาตรการแจกเงินผู้มีรายได้น้อย
คลังปฏิเสธไม่มีการแจกเงิน 1,500-3,000 บาท ให้กับผู้ลงทะเบียนรายได้น้อยรอบใหม่ หลังมีข่าวลือในสังคมออนไลน์
5 เม.ย. 2560

คลังปฏิเสธไม่มีการแจกเงิน 1,500-3,000 บาท ให้กับผู้ลงทะเบียนรายได้น้อยรอบใหม่ หลังมีข่าวลือในสังคมออนไลน์นายพรชัย ฐีระเวช ที่ปรึกษาด้านเศรษฐกิจการเงิน สำนักงานเศรษฐกิจการคลัง (สศค.) เปิดเผยว่า ขณะนี้มีข่าวลือเป็นเท็จในสื่อสังคมออนไลน์เกี่ยวกับโครงการลงทะเบียนเพื่อสวัสดิการแห่งรัฐปี 2560 หรือ ลงทะเบียนผู้มีรายได้น้อยว่ารัฐบาลจะแจกเงินผู้ที่ผ่านคุณสมบัติคนละ 1,500- 3,000 บาท ซึ่งไม่เป็นความจริงแต่อย่างไรทั้งนี้ มาตรการแจกเงินดังกล่าว เป็นมาตรการเพิ่มรายได้ให้แก่ผู้มีรายได้น้อยในปี 2559 ไม่ได้เป็นมาตรการในปี 2560 สำหรับผู้ลงทะเบียนรอบใหม่นอกจากนี้ การลงทะเบียนครั้งนี้ สวัสดิการที่ประชาชนจะได้รับจะเป็นบัตรสวัสดิการ ซึ่งกระทรวงการคลังจะแจ้งให้ทราบในรายละเอียดต่อไป โดยเบื้องต้นจะใช้ลดภาระค่าสาธารณูปโภคพื้นฐาน เช่น ค่าไฟฟ้า ค่าน้ำประปา ค่าโดยสารเมล์ รถไฟ  เป็นต้นสำหรับการลงทะเบียนผู้มีรายได้น้อยรอบใหม่ เริ่มตั้งแต่ 3 เม.ย. - 15 พ.ค. นี้ กระทรวงการคลังคาดว่าจะมีผู้มาลงทะเบียนกว่า 10 ล้านคน หลังจากปิดลงทะเบียน จะใช้เวลาตรวจสอบคุณสมบัติอีก 1 - 2 เดือน และจะสามารถประกาศรายชื่อผู้ผ่านคุณสมบัติ ได้ในเดือน ส.ค.  2560 ทั้งนี้ สศค. และหน่วยงานอื่นที่เกี่ยวข้องเตรียมจัดทำข้อเสนอแนะเชิงนโยบายในเรื่องสวัสดิการแห่งรัฐหลังจากได้ข้อมูลแล้ว เพื่อเสนอผู้บริหารพิจารณาต่อไป